Maya Diab
D’ Maya Diab (àrààwerisch  ; * 12. Nowamber 1980 z’ Aschrafiyya, Beirut) ìsch a libàneesischa Popsangera, Schàuischpììlera, Farnsahmoderàtoora un Modäll.

ìhr Laawa un Kàrriar 

D’ Maya Diab ìsch ìm Bezirk Aschrafiyya z’ Beirut ìn’ra griachisch-orthodoxa Fàmilia-n-uff d’ Walt kumma. Sa ìsch d’ jìngschta vu viar Gschwìschterta. Sa hàt àn dr Libàneesischa Ünwiärsiteet gschtudiart.

Ànna 1996 hàt d’ Diab mìt 16 Joohra d’ guldiga-n-Üsszaichnung fìr Mooda bii dr Farnsahsandung Studio El Fan gwunna. Ànna 1998 hàt sa àm Scheenaitswättbewarb Miss Libànon tailgnumma. Ànna 2000 ìsch sa nochamol ìn dr Sandung Studio El Fan z’ sah gsìì, dàsmol ìn dr Kàtegorii „Farnsahmoderàzioon“. Ànna 2001 ìsch sa Mìtglììd vu dr Popband The 4 Cats worra. Ànna 2007 ìsch sa naawa The 4 Cats un em Hany Ramzy ìm Film Asad W Arbaa Kotat z’ sah gsìì. D’rnooh hàt sa ànna 2009 un 2010 ìn da Farnsahseria Kalam Niswan un El Donia Heik gschpììlt. Ànna 2010 hàt sa d’ Band The 4 Cats fààraloo. Ànna 2011 hàt sa ìhr äärscht Liad Habibi loo veräffentliga. Ìm saalwa Joohr ìsch ìhr Liad Sawa zamma mìt’m Ramy Ayach üssagànga. Ànna 2011 hàt àui d’ Diab ìhra äärschta Farnsahsandung Heik Menghanni uff MTV moderiart. D’rnooh hàt sa ànna 2012 d’ Sandung Deal or no deal: El Ikhtiyar uff Al-Nahar moderiart, wia àui d’ Sandung Ask The Arabs uff MBC ànna 2016. Ìm Oktoower 2020 ìsch sa vu dr Àrààwischa Moodakàmmer zem „Moodaikoona vu dr àrààwischa Walt“ ärnännt worra. Ìm saalwa Moneet hàt sa d’ Äffnung vu dr 12. Arab Fashion Week z’ Dubai ààgsajt.

Ànna 2006 hàt d’ Diab dr moslämischa Gschaftsmànn Abbas Nasser ghiiroota. S’ Pààr hàt a Tochter nàmmens Kai bikumma un hàt sìch ànna 2017 loo schaida.

Ìm Wàcksmüsee Madame Tussauds z’ Dubai ìsch a Schtàtüüta vu dr Maya Diab z’ sah.

ìhra Diskogràfii

Àlba 
 Schtüdioàlba
 2015: #MyMaya
 2023: My Maya I
 2023: #MyMayaV

 Live-Àlba
 2015: Maya Live

 EPs
 2023: My Maya II
 2023: My Maya III
 2023: My Maya IV

Sìnggels

ìhra Filmogràfii 
 2007: Asad W Arbaa Kotat
 2009: Kalam Niswan (Farnsahseria) ìn dr Rolla vu dr Batoul
 2010: El Donia Heik (Farnsahseria)

Lìteràtüür ìwwer sìe

Weblìnks 

 Ìn dr Maya Diab ìhra offiziälla Websitta (anglisch)
 
 
 Maya Diab ìn dr Dàtabànk elCinema.com (àrààwerisch)

Ainzelnoohwiisa 

Popsänger
Schauspiler
Moderator
Model
Libanes
Läbigi Person
Frau